Smáforrit í símum geta hjálpað til við að láta drauma rætast , skipuleggja lífið og kannski láta áramótaheit rætast . Magnús Árnason frá Nova er sérfræðingur smáforritanna í morgunþættinum Ísland vaknar á K100 . Hann segir að í stað þess að leita að sífellt nýjum smáforritum sé hægt sé að uppgötva nýja og skemmtilega virkni í þeim forritum sem flestir eru að nota nú þegar . „ Ég er oft að hlusta á Audible sem veitir mér innblástur , “ segir Magnús . „ Ég nota Netflix mikið og svo grúska ég í Google Docs og skrifa þar vangaveltur mínar . Til að flokka þær vangaveltur og dýpka markmiðin nota ég Asana . Margir þekkja Trello sem virkar á svipaðan hátt en er ekki eins yfirgripsmikið . “ Magnús notar einnig Pinterest á frumlegan hátt til að teikna upp sín eigin markmið og framtíð . Einnig er gott að hlusta á sjálfan sig segja markmið sín upphátt og taka þau upp í Voice Memo , að sögn Magnúsar . Áhugavert viðtal við Magnús smáforritasérfræðing má sjá og heyra í spilaranum hér fyrir neðan .